Na temelju članka 26. i 27. Zakona o radu (NN 93/2014., 127/2017.), članka 118. stavka 2. alineja 3. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11, 16/12, 86/12,126/12., 94/13., 152/14., 07/17. i 68/18.), članka 28. stavak 1. točka 3. Statuta Elektrotehničke škole u Zagrebu, Konavoska 2, nakon prethodnog savjetovanja sa sindikalnim povjerenikom u funkciji Radničkog vijeća, Školski odbor na sjednici održanoj dana 23. svibnja 2019. godine donio je

IZMJENE I DOPUNE PRAVILNIKA O RADU

Članak 1.

U Pravilniku o radu od 21. studenog 2014. (KLASA: 003-05/14-01/09; URBROJ: 251-86-03-14-01) u članku 8. stavku 2. riječi: „Gradskom uredu za obrazovanje, kulturu i sport Grada Zagreba“ zamjenjuju se riječima: „Gradskom uredu za obrazovanje Grada Zagreba (dalje u tekstu: Gradskom uredu za obrazovanje)“.

Članak 2.

Članak 10. mijenja se i glasi:

„Obvezni dijelovi natječaja iz članka 9. stavka 2. propisani su Pravilnikom o načinu i postupku zapošljavanja u Elektrotehničkoj školi.“

Članak 3.

Članak 12. mijenja se i glasi:

„Škola o rezultatima natječaja obavještava sve kandidate objavom na mrežnoj stranici škole.

U slučaju sudjelovanja kandidata s pravom prednosti pri zapošljavanju, škola obavijest o odabiru kandidata dostavlja poštom svim kandidatima.“

Članak 4.

Članak 13. mijenja se i glasi:

„Bez natječaja, ali uz prethodnu suglasnost Školskog odbora ravnatelj sklapa ugovor o radu:

* s radnikom kojemu je ugovor o radu na neodređeno vrijeme otkazan zbog gospodarskih, tehničkih ili organizacijskih razloga i koji se nalazi u evidenciji Gradskog ureda za obrazovanje
* do punoga radnog vremena s radnikom koji u Školi ili u drugoj školi ima zasnovan radni odnos na neodređeno nepuno radno vrijeme
* na temelju sporazuma Škole s drugom školom kada radnici u radnom odnosu na neodređeno vrijeme žele zamijeniti mjesto rada zbog udaljenosti mjesta rada od mjesta stanovanja
* s radnikom koji se zapošljava na radnom mjestu vjeroučitelja.“

Članak 5.

Članak 14. mijenja se na način da se riječi:“ ali ne dulje od 15 dana“ zamjenjuju riječima:“ ali ne dulje od 60 dana“.

Članak 6.

Članak 15. briše se.

Članak 7.

Članak 22. briše se.

Članak 8.

Članak 23. briše se.

Članak 9.

U članku 49. stavku 1. riječ: “rješenjem o korištenju godišnjeg odmora“ zamjenjuje se riječima:“odlukom o korištenju godišnjeg odmora“.

Članak 10.

Članak 51. mijenja se i glasi:

„Radnik ima tijekom jedne kalendarske godine pravo na plaćeni dopust u skladu sa zakonskim propisima i kolektivnim ugovorima koji uređuju djelatnost srednjoškolskog obrazovanja.

Plaćeni dopust odobrava ravnatelj na, u pravilu, usmeni zahtjev radnika, pod uvjetom da radnik dostavi službeni dokument iz kojeg je vidljivo da se radi o slučaju koji daje pravo na plaćeni dopust (npr. vjenčani list, izvadak iz matice rođenih, uvjerenje o promjeni adrese stanovanja sl..“

Članak 11.

Izmjene i dopune Pravilnika o radu stupaju na snagu osmoga dana od dana objave na oglasnoj ploči Škole.

PREDSJEDNIK ŠKOLSKOG ODBORA:

Tea Sivec, prof. savjetnik

KLASA: 003-05/19-01/03

URBROJ: 251-86-03-19-01

Zagreb, 23. 5. 2019.

Izmjene i dopune Pravilnika o radu objavljene su na oglasnoj ploči Škole dana 24. 5. 2019. godine te su stupile na snagu dana 1. 6. 2019. godine.

RAVNATELJ:

Renato Matejaš, prof.

KLASA: 011-03/19-01/03

URBROJ: 251-86-02-19-01

Zagreb, 24. 5. 2019.